b'\n_START_ARTICLE_\nTizen\n_START_SECTION_\nV\xc4\x93sture\n_START_PARAGRAPH_\nSamsung sadarb\xc4\xabb\xc4\x81 ar EFL un \xc4\xabpa\xc5\xa1i ar Karstenu Haicleru (Carsten Haitzler) izstr\xc4\x81d\xc4\x81ja projektu LiMo. 2011. gada septembr\xc4\xab projektam pievienoj\xc4\x81s Intel, un tas tika p\xc4\x81rd\xc4\x93v\xc4\x93ts par Tizen. Intel kop\xc4\x81 ar Nokia un Linux Foundation bija izstr\xc4\x81d\xc4\x81jusi platformu MeeGo, bet 2011. gad\xc4\x81 Nokia p\xc4\x81rtrauca atbalst\xc4\xabt Linux izstr\xc4\x81des, piev\xc4\x93r\xc5\xa1oties Microsoft programmat\xc5\xabrai._NEWLINE_2012. gada 1. janv\xc4\x81r\xc4\xab LiMo Foundation tika p\xc4\x81rd\xc4\x93v\xc4\x93ts par Tizen Association. 2012. gada 30. apr\xc4\xabl\xc4\xab izlaista Tizen versija 1.0 ar koda nosaukumu Larkspur. 2012. gada 25. septembr\xc4\xab izlaista versija 2.0 alpha ar koda nosaukumu Magnolia._NEWLINE_Pirm\xc4\x81 uz Tizen balst\xc4\xabta ier\xc4\xabce bija Samsung viedkamera NX300M, kura izlaista 2013. gada oktobr\xc4\xab. Oper\xc4\x93tajsist\xc4\x93ma izmantota viedpulksten\xc4\xab Samsung Gear 2, kur\xc5\xa1 izlaists 2014. gada apr\xc4\xabl\xc4\xab. Pirm\xc4\x81 Tizen viedt\xc4\x81lru\xc5\x86a izlai\xc5\xa1ana aizkav\xc4\x93j\xc4\x81s, lai veiktu uzlabojumus, l\xc4\xabdz 2015. gada janv\xc4\x81r\xc4\xab izlaists Samsung Z1.'